24-26 iyul va 27 iyul tongida Toshkent shahrida ifloslantiruvchi moddalarning o‘rtacha sutkalik konsentratsiyalari sanitariya me’yorlaridan oshmagan. Kuzatuv ma’lumotlariga ko‘ra, Yashnobod tumanida azot dioksidi bo‘yicha 1 ta, uglerod oksidi bo‘yicha 2 ta ruxsat etilgan me’yordan yuqori holat kuzatildi. «O‘zgidromet»ning yozishicha, boshqa tumanlarda ifloslantiruvchi moddalar miqdori ruxsat etilgan me’yordan oshmadi. 29 iyul va 30 iyul tongida Toshkent shahrining ob-havo sharoiti havoda zararli moddalarning biroz yig‘ilishiga imkoniyat yaratadi, deyiladi ma’lumotda.